Koordinatoj: 50° 56′ 52″ N 14° 26′ 27″ O﻿ / ﻿50.94778 °N, 14.44083 °O﻿ / 50.94778; 14.44083 (mapo)

**Brtníky** (germane *Zeidler*) estas vilaĝo en Ĉeĥio, parto de municipo Staré Křečany, situanta en Ŝluknova terlango, 8 km okcidente de Rumburk en dislimejo de Luzacia montaro kaj PPR Elbaj grejsoj. Pro sia situo en rando de NP Bohemia Svislando ĝi plenumas rolon de ties norda enirpordego. Estas ĉi tie registritaj 186 adresoj. En la jaro 2021 ĉi tie daŭre vivis 191 loĝantoj.

**Brtníky** estas ankaŭ nomo de katastra teritorio kun areo 10,45 km².

Historio
--------

La plej malnova skribmencio pri la vilaĝo devenas el la jaro 1116.

Elstaruloj
----------

* Ota Prouza, pentristo

Turismo kaj montogrimpado
-------------------------

Brtníky, situanta proks. 1,5 km de la norda limo de Nacia parko Bohemia Svislando, estas elirpunkto por kelkaj turismaj vojoj, destinitaj por biciklistoj kaj piedirantaj vizitantoj de tiu ĉi ampleksa protektata teritorio. Ekzemple laŭ blua blua turisma marko marko kaj biciklovojo n-ro 3032 eblas ekceli al valo de rivereto Křinice kaj al ĉeĥa-germana ŝtatlimo en spacon de pereinta domaro Zadní Doubice. Verda verda turisma marko marko, celanta al Doubice, en la plej proksima ĉirkaŭaĵo de Brtníky alkondukos la turistojn al Striga kaverno, rok-rependaĵo Granda prusia tendaro kaj al Burgeto Brtníky. Ruĝa ruĝa turisma marko marko, eventuale biciklovojo n-ro 3014 kondukas orienten ĝis Vlčí Hora.

En spaco sude de la vilaĝo Brtníky en valo de rojo Brtnický potok, Křinice kaj en Valo de Kyjov troviĝas multnombraj montogrimpistaj terenoj.

Rokturoj en tiu ĉi regiono estas disigitaj en valoj kaj ankaŭ sur montodorsoj kaj el pli granda parto ili estas kreitaj de molaj grejsoj. En nordorienta parto de tiu ĉi regiono troviĝas eĉ rokturoj el tre malmola kaj rezistema grejso (turoj *Martinova věž* (*Turo de Marteno*), *Velký* (*Granda*) kaj *Malý Plačtivý kámen*(*Malgranda Plorema ŝtono*)). Sume estas en la regiono de Valo de Kyjov kaj Brtníky registritaj 472 montogrimpistaj vojoj. Rilate al nestado de raraj specioj de birdaro estas en la lokoj en finaĵo de Valo de yjov kaj en valo de rojo Bílý potok malpermesita montogrimpista agado dum printempo, t.e. de marto ĝis junio.

Loĝantaro
---------

Evoluo de nombro de loĝantoj kaj domoj|  | 1869 | 1880 | 1890 | 1900 | 1910 | 1921 | 1930 | 1950 | 1961 | 1970 | 1980 | 1991 | 2001 | 2011 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Loĝantoj | 1 710 | 1 605 | 1 487 | 1 388 | 1 403 | 1 195 | 1 243 | 416 | 387 | 447 | 265 | 272 | 257 | 251 |
| Domoj | 231 | 246 | 233 | 235 | 243 | 244 | 249 | 229 | 102 | 91 | 49 | 107 | 109 | 108 |
| Nombro de domoj el la jaro 1961 estas ensumigita en domoj de loka parto Kopec. |

Pluaj fotoj
-----------

* Burgeto ĉe BrtníkyBurgeto ĉe Brtníky
* DomoDomo
* Kadukiĝanta domoKadukiĝanta domo
* Domo ĉe vojoDomo ĉe vojo
* Kadukiĝanta domoKadukiĝanta domo
* Domoj en BrtníkyDomoj en Brtníky

Referencoj
----------

1. ↑  Turisma mapo
2. ↑  Roka regiono kaj montogrimpistaj vojoj

|  |  |  |
| --- | --- | --- |
| 

| v • d • rPartoj de municipo Staré Křečany (6) |
| --- |
| Brtníky ~ Kopec ~ Nové Křečany ~ Panský ~ Staré Křečany ~ Valdek |

 |

* Brtníky en la Vikimedia Komunejo (Multrimedaj datumoj)
* Kategorio Brtníky en la Vikimedia Komunejo (Multrimedaj datumoj)